Azim Ahmedxo‘jayev «Aloqabank» kengashining raisi etib tasdiqlandi

O‘zbekiston Respublikasi Vazirlar Mahkamasining qarori bilan «Aloqabank» aksiyadorlik tijorat banki kengashi raisi tasdiqlandi. Bu haqda Kun.uz axborot manbasi xabar bermoqda.
«Aloqabank» aksiyadorlik tijorat bankida bank faoliyati ustidan nazorat qilish va korporativ boshqaruvni takomillashtirishda bank kengashi rolini oshirish maqsadida O‘zbekiston Respublikasining Axborot texnologiyalari va kommunikatsiyalarini rivojlantirish vaziri Azim Ahmedxo‘jayev «Aloqabank» aksiyadorlik tijorat banki kengashining raisi etib tasdiqlandi.
O‘zbekiston Respublikasi bosh vaziri Abdulla Aripov 2018 yil 13 iyun kuni bu haqdagi tegishli qarorni imzolagan.